DOI: 10.14457/tu.the.2017.1601
title: กลยุทธ์การสื่อสารบนช่องทางออนไลน์ของสถานีโทรทัศน์ พีพีทีวี เอชดี ช่อง 36: กรณีศึกษา การถ่ายทอดสดฟุตบอลพรีเมียร์ลีก

description: การศึกษาเรื่อง “กลยุทธ์การสื่อสารบนช่องทางออนไลน์ของ สถานีโทรทัศน์ พีพีทีวี เอชดี ช่อง 36 กรณีศึกษา การถ่ายทอดสดฟุตบอลพรีเมียร์ลีก” มีวัตถุประสงค์ในการศึกษา เพื่อศึกษาการบริหารช่องทางออนไลน์ของสถานีโทรทัศน์ พีพีทีวี เอชดี ช่อง 36 กรณีศึกษา การถ่ายทอดสดฟุตบอลพรีเมียร์ลีก เพื่อศึกษากลยุทธ์การสื่อสารบนช่องทางออนไลน์ของสถานีโทรทัศน์ พีพีทีวี เอชดี ช่อง 36 กรณีศึกษา การถ่ายทอดสดฟุตบอลพรีเมียร์ลีก  สำหรับการศึกษาในครั้งนี้ รวบรวมข้อมูลด้วยการสัมภาษณ์แบบเจาะลึก จำนวน 8 ท่าน ตั้งแต่เดือนพฤษภาคม จนถึง เดือนกรกฎาคม พ.ศ. 2561 นอกจากนี้ ยังมีการเก็บรวบรวมข้อมูลจากแหล่งข้อมูลประเภทเอกสาร และแหล่งข้อมูลอิเล็กทรอนิกส์ที่เกี่ยวข้อง ระหว่างปี พ.ศ.2558 – 2561 เพื่อใช้ในการศึกษาอีกด้วยโดยผลการศึกษาพบว่า ปัจจุบันเทคโนโลยีในด้านต่าง ๆ ได้เข้ามาอิทธิพลอย่างมากในวงการสื่อโทรทัศน์ ความก้าวหน้าด้านเทคโนโลยีทำให้มนุษย์สามารถใช้ชีวิตสะดวกขึ้น ทุกวันนี้ไม่จำเป็นต้องดูรายการผ่านหน้าจอโทรทัศน์ แต่เราสามารถดูผ่านบนหน้าจอโทรศัพท์ แท็บเล็ต สมาร์ทโฟน คอมพิวเตอร์ เพียงแค่มีอินเทอร์เน็ต  การบริหารงานบนฝ่ายสื่อใหม่ ของสถานีโทรทัศน์ พีพีทีวี เอชดี ช่อง 36 ได้ทำการวางกลยุทธ์การสื่อสาร บนช่องทางออนไลน์ในทุกช่องทางเพื่อตอบโจทย์คนในปัจจุบัน ช่วยขยายฐานคนดูให้เพิ่มขึ้น อีกทั้งเป็นการใช้ประโยชน์จากสื่อใหม่ในการประชาสัมพันธ์บนสื่อออนไลน์เพื่อให้ผู้ชมเกิดการรับรู้และกลับไปชมบนหน้าจอทีวีเพิ่มขึ้น โดยอยู่ภายใต้นโยบายการบริหารของสถานีโทรทัศน์ พีพีทีวี เอชดี ช่อง 36 ด้วยกัน 3 ข้อ ดังต่อไปนี้1.เพื่อใช้ช่องทางออนไลน์เป็นช่องทางในการกระจายเนื้อหาของสถานีโทรทัศน์ พีพีทีวี เอชดี ช่อง 36 เพื่อเพิ่มช่องทางการรับชมอีก1ช่องทางให้กับผู้ชม2.เพื่อใช้ช่องทางออนไลน์ในการประชาสัมพันธ์ของสถานีโทรทัศน์ พีพีทีวี เอชดี ช่อง 363.เพื่อใช้ช่องทางออนไลน์ในการหารายของกับสถานีโทรทัศน์ พีพีทีวี เอชดี ช่อง 36นอกจากนี้ฝ่ายสื่อใหม่ยังมีการจัดวางโครงสร้างใหม่โดยมีการแบ่งโครงสร้างออกเป็น 2 ส่วน เพื่อให้สอดคล้องกับนโยบายและรูปแบบการทำงาน โดยแบ่งแยกออกมาดังนี้ ส่วนที่1 กลยุทธ์ ธุรกิจสื่อใหม่ แบ่งการทำงานออกเป็น 2 ส่วน คือ 1. Content ประกอบไปด้วย ทีมกอง บก., Analytics, Web Content, Producer, กราฟฟิก, ช่างภาพ2.  Marketing ประกอบไปด้วย ทีม Content Marketing และ ทีม Digital Solution ส่วนที่ 2 ฝ่ายพัฒนาช่องทาง ทำในส่วนของการเขียนโปรแกรม การเชื่อมต่อระหว่างเว็บไซต์กับ Facebook รวมถึงเทคโนโลยีต่างๆที่เข้ามาใหม่เพื่อนพัฒนาต่อไปในรูปแบบของการสื่อสารสิ่งสำคัญสำหรับการสื่อสารช่องทางออนไลน์ คือ เครื่องมือที่พร้อมและเทคโนโลยีทีทันสมัย เพราะเทคโนโลยีเป็นส่วนที่ช่วยอำนวยความสะดวกในการทำงานให้ง่ายขึ้นบนช่องทางออนไลน์ การทำงานของสื่อในปัจจุบันได้นำเทคโนโลยีมาใช้ประโยชน์ในเรื่องของการสื่อสาร การเผยแพร่ข้อมูลต่างๆ สถานีโทรทัศน์ พีพีทีวี เอชดี ช่อง 36 ได้นำเทคโนโลยีมาปรับใช้ในการกระจายเนื้อหาบนสื่อใหม่ โดยการเพิ่มช่องทางในการรับชมการถ่ายทอดสดฟุตบอลพรีเมียร์ลีก โดยการแบ่งช่องทางการรับชมออกเป็น 2 ช่องทาง นั่นคือ การรับชมผ่านหน้าจอโทรทัศน์และรับชมผ่านบนเว็บไซต์รวมถึงแอปพลิเคชั่น พีพีทีวี เอชดี ช่อง 36 ในช่วงเวลาเดียวกันกับทางสถานี และมีการพัฒนาเว็บไซต์ให้มีช่องทางไว้ใช้สำหรับถ่ายทอดสดฟุตบอลโดยเฉพาะด้วยกัน2ช่องทาง โดยช่องทางแรกจะมีการถ่ายทอดสดไปพร้อมๆกับสถานีที่เรียกว่า Simulcast (Simultaneous Broadcast)  และช่องทางที่ 2 PPTV Gold หรือเมื่อมีฤดูกาลถ่ายทอดสดฟุตบอลจะใช้ชื่อว่า Sport 2 คือ การถ่ายทอดสดฟุตบอลบนเว็บไซต์และแอปพลิเคชั่น พีพีทีวี เอชดี ช่อง 36 เท่านั้นความสามารถทางวิชาชีพ ก็ถือเป็นสิ่งสำคัญ เพราะในปัจจุบันการทำงานขององค์การโทรทัศน์จะทำควบคู่ไปกับช่องทางออนไลน์ การมีบุคลากรที่ดีและมีความรู้ในเรื่องของสื่อออนไลน์และเนื้อหาของกีฬาฟุตบอล ก็จะทำให้องค์การสนใจมากยิ่งขึ้น ในส่วนของปัจจัยภายนอก พบว่า มีคู่แข่งหลักอย่างช่อง True 24 ที่มีการถ่ายทอดสดกีฬาฟุตบอลพรีเมียร์ลีกครบทุกแมตซ์ ในขณะช่อง พีพีทีวี เอชดี 36 ได้สิทธิ์การถ่ายทอดสดฟุตบอลพรีเมียร์ลีก 26 แมตซ์ เท่านั้น แต่สิ่งหนึ่งที่ทำให้ผู้ชมสนใจและเข้ามาดูการถ่ายทอดสดฟุตบอลพรีเมียร์ลีกบนช่องทางเว็บไซต์และแอพลิเคชั่นของสถานีโทรทัศน์ พีพีทีวี เอชดี ช่อง 36 คือ การรับชมฟรีไม่เสียค่าใช้จ่าย และนี้ถือเป็นจุดแข็งอย่างหนึ่งที่ให้เพิ่มจำนวนผู้ติดตามบนช่องทางออนไลน์มากขึ้นในส่วนของกลยุทธ์การสื่อสารบนช่องทางออนไลน์ ของสถานีโทรทัศน์ พีพีทีวี เอชดี ช่อง 36 กรณีศึกษา การถ่ายทอดสดฟุตบอลพรีเมียร์ลีก พบว่า สิ่งสำคัญที่ทำให้สถานีโทรทัศน์ พีพีทีวี เอชดี ช่อง 36 รวมไปถึงช่องทางออนไลน์เติบโตขึ้นอย่างมาก คือ เนื้อหาของกีฬาฟุตบอล โดยเฉพาะ การถ่ายทอดสดฟุตบอลพรีเมียร์ลีก ที่มีฐานแฟนบอลจำนวนมากในประเทศไทย จึงมีการวางกลยุทธ์การสื่อสารบนช่องทางออนไลน์ เพื่อให้ผู้ชมกลับเข้ามาดูบนเว็บไซต์ รวมถึงแอพลิเคชั่น PPTV HD 36 โดยพบว่า ลิขสิทธิ์การถ่ายทอดสดฟุตบอลพรีเมียร์ลีกเป็นเสมือนปัจจัยหลักในการวางกลยุทธ์การสื่อสารบนช่องทางออนไลน์ เพราะ เงื่อนไขบางประการจากเจ้าของสิทธิ์ทำให้ไม่สามารถเผยแพร่เนื้อหาบางส่วนบนสื่อออนไลน์ได้ การวางกลยุทธ์บนช่องทางออนไลน์ ของสถานีโทรทัศน์ พีพีทีวี เอชดี ช่อง 36 กรณีศึกษา การถ่ายทอดสดฟุตบอลพรีเมียร์ลีก  การใช้ช่องทางออนไลน์ในการประชาสัมพันธ์ การกระจายเนื้อหา และหารายได้ ตามนโยบายหลักของช่อง แม้ว่าสิทธิ์ที่สามารถใช้ในการสื่อสารบนช่องทางออนไลน์ได้ คือ การถ่ายทอดสดในรูปแบบ Simulcast บนเว็บไซต์และแอพลิเคชั่น PPTV HD 36 เท่านั้น แต่ก็ใช้กลยุทธ์การสร้าง Engagement บนช่องทางเฟซบุ๊ก ด้วยวิธีการแคบภาพขณะที่กำลังถ่ายทอดสดอยู่ เพื่อเป็นการกระจายเนื้อหาแบบ Real Time โต้ตอบ พูดคุยกับคนในเพจ รวมไปถึงการลงภาพรายงานผลการแข่งขันเพื่อให้เกิดการรับรู้และติดตามสถานการณ์แบบ Real Time และเพิ่มยอด Engagement ให้กับช่องทางออนไลน์อีกด้วย